Diari Oficial de la Generalitat Valenciana


Sumari del DOGV 3704, del 08-03-2000 (2000/1531)

Informació pública sobre l'agrupació de bases per a la provisió d'una plaça d'oficial de la policia local.
----------------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1531


Data del document
:   21-02-2000

Organisme emissor
:   Ajuntament de Xeraco

Tipus de document
:   Convocatòria

Descriptors 

:   * Xeraco
    * administració local
    * concurs administratiu
    * policia

Informació pública sobre l'agrupació de bases per a la provisió d'una plaça d'oficial de la policia local. [2000/A1531]
  
Mitjançant la Resolució de l'Alcaldia de Xeraco de 21 de febrer de 2000, han sigut aprovades les bases per a la provisió d'una plaça d'oficial de la policia local vacant en la plantilla de l'ajuntament, de les quals s'exposa l'extracte següent:
  
Plaça convocada: oficial de la policia local.
  
Escala: administració especial.
  
Subescala: serveis especials.
  
Classe: policia local i auxiliars.
  
Procediment de selecció: promoció interna.
  
Subsidiàriament, torn de mobilitat.
  
Termini de presentació d'instàncies: 20 dies hàbils a partir de l'endemà de la publicació de l'extracte de la convocatòria en el Boletín Oficial del Estado.
  
Requisits de les persones aspirants:
  
Per a ser admeses a la realització de les proves selectives, les persones aspirants hauran de complir els requisits següents en la data de finalització del termini de presentació d'instàncies:
  
2.1 Per al torn de promoció interna.
  
a) Ser funcionari o funcionària de carrera, integrat en la subescala de serveis especials, escala bàsica, categoria agent de policia de l'ajuntament convocant.
  
b) Haver restat, almenys, dos anys com a funcionari o funcionària de carrera en la categoria d'agent de policia.
  
c) No haver patit cap malaltia ni defecte físic que li impedisca l'exercici normal de les funcions pròpies de l'escala i categoria a què aspira.
  
d) No estar suspés en ferm, ni inhabilitat per a l'exercici de funcions públiques.
  
e) Tenir els permisos de conducció de vehicles A-2 i B-2, o, si pertoca, A del Reial Decret 772/1997, de 30 de maig, pel qual s'aprova el Reglament General de Conductors, que permeta la conducció de motocicletes amb unes característiques de potència que no excedisquen dels 25 Kw, o una relació potència/pes no superior a 0,16 Kw/Kg; i B, que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
f) Posseir el títol de Batxiller Superior, Formació Professional de segon grau o equivalent, o haver superat el curs de dispensa de grau, organitzat per l'Institut Valencià de Seguretat Pública, i complir els requisits establits en el Decret 260/1994, de 20 de desembre.
  
2.2 Per al torn de mobilitat.
  
a) Ser funcionari o funcionària de carrera, categoria oficial integrat en la subsecala de serveis especials, policia local, de qualsevol dels municipis de la Comunitat Valenciana.
  
b) Haver restat, almenys, dos anys en el lloc de treball des del qual es concursa.
  
c) Que no li falten menys de 10 anys per a complir l'edat de jubilació forçosa.
  
d) No patir cap malaltia ni defecte físic que li impedisca l'exercici normal de les funcions pròpies de la seua escala i categoria.
  
e) No estar suspés en ferm, ni inhabilitat per a l'exercici de funcions públiques.
  
f) Posseir els permisos de conducció de vehicles, de les classes A-2 i B-2, o, si pertoca, A, del Reial Decret 772/1997, de 30 de maig, pel qual s'aprova el Reglament General de Conductors; i B, que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
g) Posseir el títol de Batxiller Superior, Formació Professional de segon grau o equivalent o haver superat el curs de dispensa de grau, organitzat per l'Institut Valencià de Seguretat Pública, i complir els requisits establits en el Reial Decret 260/1994, de 20 de desembre, o estar en condicions per a obtenir-lo en la data d'acabament del termini de presentació d'instàncies.
  
h) Qualsevol altre requisit que s'establisca per a la promoció interna del personal funcionari de la policia local.
  
Les bases íntegres són objecte d'aplicació en el Butlletí Oficial de la Província de València i al tauler d'edictes de l'Ajuntament de Xeraco.
  
Contra aquesta resolució que les aprova, s'hi pot interposar un recurs potestatiu de reposició davant del mateix òrgan que l'ha dictat en el termini d'un mes des de la seua notificació, o directament un recurs contenciós administratiu davant del Jutjat Contenciós Administratiu del domicili de la persona interessada, en el termini de dos mesos comptadors des de l'endemà de la seua notificació, de conformitat amb el que estableixen els articles 8, 14 i 46 de la Llei 22/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considera oportuna.